एक बार वह किसी गाँव में भिक्षा माँगने गये, उस समय उनके कपड़े बहुत गंदे थे और काफी जगह से फट भी गये थे। जब उन्होंने एक घर का दरवाजा खटखटाया तो सामने से एक व्यक्ति बाहर आया, उसने जब पंडित को फटे चिथड़े कपड़ों में देखा तो उसका मन घृणा से भर गया और उसने पंडित को धक्के मारकर घर से निकाल दिया। बोला- ‘पता नहीं कहाँ से गंदा पागल चला आया है।’ पंडित जी दुःखी मन से वापस चले आये। जब अपने घर वापस लौट रहे थे तो किसी अमीर आदमी की नजर पंडित के फटे कपड़ों पर पड़ी तो उसने दया दिखाई और पंडित जी को भोजन और पहनने के लिए नये कपड़े दे दिए।